***Кыргыз Республикасынын Агросоода долбоору***

**Жылдык Гранттык Программа (ЖГП) № *002***

Чыккан күнү: **Октябрь 19, 2021**

Урматтуу демилгечи:

USAID Агросоода долбоору (мындан ары - Aгросоода), Chemonics International тарабынан ишке ашырылып, аялдарды, жаштарды жана маргиналдашкан топтордун мүчөлөрүн ири ишканалардын формалдуу камсыздоочуларына айландырууга багытталган иш -чараларды ишке ашыруу үчүн гранттык сунуш демилгелерди издөөдө, ошондой эле учурдагы ишкердик ишмердүүлүктү өркүндөтүү, тандалган нарк чынжырчасындагы маргиналдашкан топтордун мүчөлөрүнүн уюмдарын (мисалы, аялдар топтору же фермерлер топтору) чыңдоо жана/же ушул үч категориядагы адамдар жетектеген чакан бизнеске колдоо көрсөтүү көздөйт. Гранттар USAIDдин жана АКШнын Өкмөтүнүн келишимдик гранттар, жана Агросооданын ички гранттык башкаруу саясаты жөнүндөгү эрежелерине ылайык берилет жана ишке ашырылат.

Потенциалдуу демилгечилерге " сунуш-демилгени даярдоо" семинарына же катышуунун шарттары боюнча суроолорду берүү жана сунуш демилгени даярдоону үйрөнүү үчүн ачык форумга катышуусу пайдалуу болушу мүмкүн. Долбоор мезгил-мезгили менен сунуш-демилгени даярдоо семинарын уюштуруп турат. Өткөрүү күнү жана убакыты Агросоода долбоорунун бир нече социалдык медиа платформаларында жарыяланат. Бул семинарлар талаптарга шайкеш келген жана кызыкдар демилгечилерге ЖГП жөнүндө суроолорду берүүгө жана сунуш демилгени толтуруу боюнча көрсөтмөлөрдү алууга мүмкүнчүлүк берет. Кызыкдар демилгечилер Агросоода долбооруна каалаган убакта кайрылса болот.

Агросоода долбоору жана Chemonics компаниясынын кызматкерлерине талап кылууга, ал эми демилгечи жагымдуу мамилени алуу же сыйлоо үчүн ар кандай сыйлыктарды, гонорарларды, комиссияларды, насыяларды, белектерди, кеңештерди, баалуу буюмдарды же компенсацияларды берүүгө тыюу салынат. Долбоордун кызматкерлери тарабынан орунсуз талаптар болсо долбоордун жетекчисине же BusinessConduct@chemonics.com дарегине билдирүү жазуу керек.

ЖГП төмөнкү тиркемелерди камтыйт:

- **Тиркеме A** –Гранттык Концепция Формасы

- **Тиркеме B** – Талап кылынуучу сертификаттар

- **Тиркеме C** – Милдеттүү жана талып кылынуучу стандарттык жоболор

* Колдонулуучу стандарттык жоболорго ылайык милдеттүү жана талап кылынуучу

Америка Кошмо Штаттарындагы жана башка өлкөлөрдөгү туруктуу суммадагы сыйлыктарды алган бейөкмөт уюмдар үчүн стандарттуу жобо шарттарын <https://www.usaid.gov/sites/default/files/documents/303mat.pdf> URL дареги боюнча көрүүгө болот:

* Гранттардын башка бардык түрлөрүн алган АКШнын мамлекеттик эмес алуучулары үчүн стандарттык жоболор төмөнкү URL дарегинде жайгашкан: <https://www.usaid.gov/sites/default/files/documents/303mab.pdf>

# I БӨЛҮМ. ПРОГРАММАНЫН СЫПАТТАМАСЫ

**IA. МАКСАТЫ**

Агросоода долбоорунун гранттары өзүн-өзү каржылоо же формалдуу каржылоого жетүү мүмкүнчүлүгү төмөн болгон аялдарга, жаштарга жана маргиналдашкан топторго жетүүнүн негизги куралы болуп саналат. Гранттар фонду аялдарды, жаштарды жана маргиналдашкан топтордун мүчөлөрүн ири ишканалардын формалдуу камсыздоочусуна айландырууга, учурдагы ишкердик ишмердүүлүгүн өркүндөтүүгө, тандалган нарк чынжырчасындагы маргиналдашкан топтордун мүчөлөрүнүн уюштуруусуна (мисалы, аялдар топтору же фермерлер топтору) жана бекемдөөгө же аялдар жана жаштар жетектеген чакан масштабдуу стартап ишканаларды колдоого багытталган. Гранттар ушул үч максаттуу топту тартуу үчүн катуу талаптары бар ири ишканаларга берилиши мүмкүн - мисалы, аларды камсыздоочулар тармагына же жумушчу күчүнө кошуу же жамааттарында маргиналдашкан топторго кызмат көрсөтүү же окутуу.

Долбоордун негизги үч максаттары:

• Максат1: Инклюзивдүү (айрыкча аялдар үчүн) жумуш орундарын түзүү жана Кыргызстандын түштүк региондорунда дыйкандардын жана агробизнестин соодаларын жогорулатуу аркылуу экономиканы өнүктүрүү

• Максат 2: Фергана өрөөнүндө чек ара жана регионалдык соода байланыштарын өнүктүрүү

• Максат 3: Кыргыз Республикасы менен Өзбекстандын базарлар аралык сооданы жакшыртуу үчүн ыңгайлуу шарттарды түзүү

Агросоода долбоорунун максаттуу аймактарына Кыргызстандын Ош, Баткен жана Жалал-Абад облустары кирет.

Агросоода долбоору өндүрүштү жана жумуш менен камсыз болгондордун санын жогорулатуу, ошондой эле коңшу өлкөлөр, айрыкча Өзбекстан менен бекем соода мамилелерин түзүү аркылуу Кыргыз Республикасынын экономикалык жактан чыңдалышына өбөлгө боло турган бир нече тармакта ийгиликтерге жетишүү үчүн иштейт. Биз жетишкендиктерди конкреттүү көрсөткүчтөр (индикаторлор) аркылуу көзөмөлдөп, прогрессти тездетүү үчүн гранттарыбызды колдонобуз. Бул көрсөткүчтөр төмөндө келтирилген. Биз гранттык сунуш демилгени даярдоодо индикаторлордун айрымдарын же бардыгын камтууну сунуштайбыз.

|  |  |
| --- | --- |
| 1 | (Ыңгайлаштырылат) АКШ өкмөтүнүн интервенциясынан пайда көрүүчү кожолуктардын саны (жыйынтык) |
| 2 | (EG.5-1) АКШ өкмөтү тарабынан каржыланган фирмалардын АКШ долларында сатуулары (жыйынтык) |
| 3 | (Ыңгайлаштырылат) Долбоорго байланыштуу түзүлгөн жаңы жумуш орундарынын саны (жыйынтык)  |
| 4 | (Ыңгайлаштырылат) Долбоордун жүрүшүндө окуудан өткөн адамдардын саны (жыйынтык) |
| 5 | (EG.3.2-17) Өркүндөтүлгөн технологияларды же башкаруу тажрыйбасын колдонгон, фермерлердин жана башкалардын (коммерциялык эмес ишканалар, бирикмелер) саны(жыйынтык) |
| 6 | GNDR-2 Өндүрүштүк экономикалык ресурстарга (активдерге, кредитке, кирешеге же жумушка) жетүүнү жогорулатуу үчүн АКШ өкмөтү көмөктөшкөн программаларга катышкан аялдардын пайызы (Жыйынтык) |
| 7 | CBLD-9 АКШ өкмөтүнүн жардамынын натыйжасында өндүрүмдүүлүгү жакшырган уюмдардын пайыздык көрсөткүчү [Орто деңгээл] (Жыйынтык) |
| 8 | GNDR-8: АКШ өкмөтүнүн жардамынын натыйжасында мамлекеттик же жеке сектордун мекемелеринде же уюмдарындагы ролдору аркылуу гендердик теңчиликке же аялдардын мүмкүнчүлүктөрүн кеңейтүү боюнча окуудан өткөн адамдардын саны (Жыйынтык) |
| 9 | (Ыңгайлаштырылат) Финансылык эмес мекемелерди же иш-чаранын катышуучуларын кошо алганда, АКШ өкмөтү тарабынан колдоого алынган финансылык ортомчулар аркылуу каржылык кызмат көрсөтүүлөрдү пайдаланган кардарлардын жалпы саны (EG.4.2-1) (Жыйынтык) |
| 10 | (Ыңгайлаштырылат) Кардарларга берилген насыялардын суммасы (Жыйынтык) |
| 11 | (EG.3.2-23) Экспорттолуучу максаттуу айыл чарба продукцияларынын наркы (Жыйынтык) |
| 12 | (EG.2.2-1) Экспортоо үчүн АКШ өкмөтү тарабынан каржыланган техникалык жардам алган фирмалардын саны (Жыйынтык) |
| 13 | (EG 4.5.2-37) Кичи, чакан жана орто ишканалардын (КЧОИ), анын ичинде бизнести өнүктүрүү боюнча кызмат көрсөтүүлөрдү алган фермерлердин саны (Жыйынтык) |
| 14 | (EG.3.1-12) АКШ өкмөтүнүн жардамы менен талдоого алынган, кеңешилген, даярдалган же кайра каралган, жактырылган жана ишке ашырылган айыл чарба жана азыктануу чөйрөсүндөгү саясаттын саны (жыйынтык) (кайра карап чыгууда саясатты жакшыртуу же жок кылуу камтылышы мүмкүн экенин эске алыңыз) |
| 15 | (GNDR-1) Гендердик теңчиликти же улуттук же суб-улуттук деңгээлде аялдарга же кыздарга карата басмырлоого жол бербөө үчүн АКШ өкмөтүнүн жардамы менен даярдалган, сунушталган же кабыл алынган укуктук документтердин саны (жыйынтык) |
| 16 | (Ыңгайлаштырылат) Гендердик Зордук -зомбулук маселелери жана ресурстары жөнүндө кабардар болгон адамдардын саны. |
| 17 | (Ыңгайлаштырылат) Товарларды чек арадан өткөрүү үчүн коротулган орточо убакыт (саат менен) |

Көбүнчө гранттар аркылуу көңүл бурулуучу көрсөткүчтөр:

* Долбоорго байланыштуу түзүлгөн жаңы жумуш орундарынын саны
* Каржыланган фирмалардын сатуулары жана экспорттолуучу максаттуу айыл чарба продукцияларынын наркы
* Колдоого алынган иш -чаралардан түз пайда көргөн кожолуктардын саны
* Агросоода долбоору колдогон иш-чаранын алкагында окуудан өткөн адамдардын саны

**IB. БАШТАПКЫ МААЛЫМАТ**

Агросоода долбоору жумушчу орундарды түзүүгө, кошумча нарк чынжырчасын бекемдөөгө, өндүрүштү жогорулатуу менен жагымдуу бизнес чөйрөсүн жакшыртууга, кайра иштетүүнү модернизациялоого, ишканалар арасында эл аралык байланыштарды түзүүгө, каржылоого жетүүнү жеңилдетүүгө жана жеке секторду эске алуу менен саясат реформасын колдоого багытталган. Долбоор агроөнөр жай секторунда (өзгөчө аялдар жана жаштар үчүн) кошумча жумуш орундарын түзүү аркылуу экономикалык өсүшкө өбөлгө түзөт.

Бардык гранттык сунуш-демилгелер бул максаттарга карата бааланат жана грант тарабынан каржыланган иш -чаралар же жабдуулар көрсөтүлгөн натыйжаларга жетишин камсыз кылуу үчүн гранттарга мониторинг жүргүзүлөт. Грант алуучулар Агросоода долбооруна прогрессти жана жыйынтыктарды тастыктаган маалыматты бериши керек болот.

**IC. ПРОГРАММАНЫН СЫПАТТАМАСЫ**

Төмөндө Агросоода долбоорунун колдоосуна ээ болушу мүмкүн болгон иш-чаралар келтирилген. Демилгечилер өз сунуш-демилгесинде иш-чара төмөндөгү багыттардын кайсынысына тиешелүү экендигин көрсөтүшү керек.

* Аялдарга жана жаштарга таандык чакан стартаптарды гранттык каржылоо (идеалдуу түрдө микрокредиттер менен айкалышта);
* Аялдар жана жаштар жетектеген ишканалар үчүн бизнести өнүктүрүүгө гранттар. мисалы, бизнес кызматтарга жетүү же жабдууларды жаңыртуу үчүн натуралай гранттар (мисалы, тазалоо, сорттоо үчүн ж.б. жабдуу);
* Гранттык каржылоо, анын ичинде айыл чарба өндүрүүчүлөрүнүн бирикмелерин формалдаштырууга же бекемдөөгө кызыкдар болгон, аялдар жана жаштар жетектеген ишканалар үчүн техникалык жардам;
* Экономикада инклюзивдүүлүктү жогорулатуу боюнча иштеген жергиликтүү бейөкмөт уюмдар жана бирикмелер үчүн гранттык каржылоо;
* Аялдарды, жаштарды жана маргиналдык топтордун өкүлдөрүн өз ишине тартуудан улам, келип чыгуучу тобокелдиктерин азайтууга багытталган орто ишканалар үчүн гранттар.

Агросоода долбоору айрым грант алуучулар колдоого алынган иш-чараларын ийгиликтүү иш жүзүнө ашыруу үчүн техникалык жардамга муктаж болот деп билет. Андыктан демилгечилерге техникалык жардамга жана/же окууга муктаждыктарын сунуш-демилгеде көрсөтүү сунушталат.

**ID. БИЙЛИК / БАШКАРУУ ЖОБОЛОРУ**

Агросоода долбоорунун гранттары АКШнын Тышкы иштер мыйзамына жана USAIDдин Автоматташтырылган Директивалык Системасынын (ADS) 302.3.5.6, "Келишимдүү Гранттар" негизинде берилет. АКШдан тышкаркы уюмдарга берилүүчү гранттар [ADS Chapter 303](https://www.usaid.gov/ads/policy/300/303) «Бейөкмөт уюмдар менен кызматташуу үчүн гранттар жана келишимдер» колдонмосуна ылайык келет жана тиркемелерде көрсөтүлгөн USAIDдин стандарттык жоболоруна, ошондой эле Агросоода долбоорунун гранттык жол-жоболоруна ылайык келет.

ADS 303 АКШнын Башкаруу жана Бюджет Башкармалыгы жана АКШнын Эл аралык Өнүктүрүү Агентиги тарабынан чыгарылган эки кошумча эрежеге шилтеме берет:

* 2 CFR 200 [Uniform Administrative Requirements, Cost Principles, and Audit Requirements for Federal Awards, Subpart E](http://www.ecfr.gov/cgi-bin/text-idx?SID=c1609551b0104e82710f5a3b7591db07&mc=true&node=pt2.1.200&rgn=div5#sp2.1.200.e) (АКШ талапкерлери толугу менен 2 CFR 200гө баш иет)

2 CFR 200дун толук текстин менен <http://www.ecfr.gov/cgi-bin/text-idx?tpl=/ecfrbrowse/Title02/2cfr200_main_02.tpl> жана 2 CFR 700 <http://www.ecfr.gov/cgi-bin/text-idx?SID=531ffcc47b660d86ca8bbc5a64eed128&mc=true&node=pt2.1.700&rgn=div5> шилтемелеринен таанышууга болот.. Агросоода долбоору USAIDдин гранттарын алган бардык уюмдар ушул маалымат булактарында камтылган көрсөтмөлөрдү алардын гранттарынын тийиштүү шарттарына ылайык келүүсүн камсыз кылууга милдеттенет.

USAID Агросоода долбоорунун Гранттык Программасынын алкагында берилген гранттарды каалаган убакта толугу менен же жарым-жартылай токтотуу укугун өзүнө калтырат.

# II БӨЛҮМ. ГРАНТТАРДЫ БЕРҮҮ ЖӨНҮНДӨ МААЛЫМАТ

Ар бир гранттын суммасы *1 миллион сомдон кем эмес өлчөмдө берилет жана 4,24 миллион сомдон ашпаган өлчөмдөгү гранттарга сунуш-демилгелерди кабыл алууну көздөйбүз. Эскертүү, 4.24 миллион сомдон ашкан гранттык сунуш-демилгелер кичирээк гранттардан айырмаланып, макулдашуу жана бекитүү процессине көп убакыт талап кылынышы мүмкүн.* Сунуш-демилге боюнча гранттык макулдашуу эки жылдан ашпаган мөөнөттө болушу күтүлүүдө. Бул өтүнүч боюнча гранттарды берүүнүн болжолдуу башталыш күнү 2021 -жылдын 19 -октябрынан кийин, мүмкүн болушунча эртерээк бергени аракет болот.

Ар бир гранттын суммасы гранттык иш-чарага жараша болот. Ушул өтүнүчтүн алкагында берилген гранттар эки жылдан ашпаган мөөнөттө (24 ай) ишке ашырылышы күтүлүүдө. Гранттын түрү (стандарттуу, жөнөкөйлөтүлгөн, туруктуу жана/же натуралай) ишмердүүлүктүн түрүн, талапкердин мүмкүнчүлүктөрүн жана/же гранттын жалпы суммасын эске алуу менен биргелешип пландаштыруу жана сүйлөшүү жолу менен аныкталат. Гранттар болжолдуу алуучуларды (аялдар жана жаштар жетектеген ишканалар же кызмат көрсөтүүчү аялуу топтор же уюмдар) эске алуу менен, туруктуу өлчөмдө же натуралдык болушу күтүлүүдө. Сунуш-демилге ушул программа жарыяланган күндөн тартып кабыл алынат. Тапшырылган сунуштарды текшерүү жана баалоо ай сайын жүргүзүлөт же талапкерлерге жооп берүү зарылчылыгына негизделет. Биринчи сунуштарды баалоо ушул программа жарыялангандан 30 күндөн кийин башталат.

# III БӨЛҮМ. ТАЛАПТАРГА ШАЙКЕШТИК

**IIIA. ТАЛАПТАРГА ШАЙКЕШ КЕЛГЕН ДЕМИЛГЕЧИЛЕР**

* Демилгечилер (консорциум болсо, башкы талапкер) катталган кыргыз коммерциялык же коммерциялык эмес коомдук уюму, ишкердик/соода ассоциациясы, аналитикалык борбор, илимий мекеме жана/же жеке ишкана, Кыргыз Республикасынын тиешелүү мамлекеттик бийлик органдары жана мыйзамдары тарабынан расмий катталган, түзүлгөн, таанылган, кадыр-барктуу жана бардык жарандык жана салык эрежелерине ылайык иштеген болушу керек.
* АТА өзүнүн чечими аркылуу жеке демилгечилерге же башкача "жалгыз соодагер", "жеке ишкер" же "менчик" деп таанылган ишкерлерге грант бере алат (бир адамга таандык, иштеткен жана менчик ээси менен юридикалык жактын ортосунда эч кандай укуктук айырмачылыгы жок ишкердиктин түрүн билдирет). Бул учурда, мындай ишканалар өзүнчө юридикалык жак болбогондуктан, жогоруда айтылган каттоо талабы колдонулбайт.
* Бул ЖГП алкагында ар бир уюмдан бир гана демилге-сунуш берилет
* Демилгечилер программанын сыпаттамасында көрсөтүлгөн бенефициарлар жана алардын топтору менен ийгиликтүү баарлашуу мүмкүнчүлүгүнө ээ болушу керек. Бенефициарлардын кызыкчылыктары демилге-сунушта чагылдырылыш керек
* Талапкерлер финансылык, административдик жана операциялык иш-аракеттерди ийгиликтүү башкаруу жөндөмүн, ошондой эле активдердин корголушун камсыз кылуучу процедуралардын жана ички көзөмөл тутумдарынын бар экендигин көрсөтүшү керек; алдамчылыктан, ысырапкорчулуктан жана кыянаттык менен пайдалануудан коргоо мүмкүнчүлүгү; жана программанын максаттарына жана милдеттерине жетишүүгө көмөк көрсөтүү. Агросоода долбоору бул мүмкүнчүлүктү грант бергенге чейин баалайт. Чакан жана орто бизнес ишканаларында, айрыкча аялдар же жаштар жетектеген ишканаларда Агросоода долбоору, демилгечиден эч жок дегенде финансылык жана маркетингди башкаруу боюнча ишкердик тажрыйбалары тастыкталган жѳндѳмдүүлүктѳрүн кѳргѳзүүнү талап кылат
* Демилгечилер грант алуудан мурун сунуш демилгеге тиркелүүчү документтерге кол коюшу керек (Тиркеме Б). Агросоода долбоору аларды демилгечи менен биргеликте карайт.
* Бардык гранттар (материалдык түрдѳн сырткары) 25 000 АКШ долларына барабар же кѳп болсо, грант алуучулар универсалдуу маалыматтардын санын каттоо системасынын (DUNS) номерин бериш керек. Эгерде демилгечиде DUNS номери бар болсо, анда ал сунуш-демилге менен кошо берилиши керек. Агросоода долбоору бул процессте ийгиликтүү демилгечилерге жардам көрсөтөт. DUNS номерди <http://fedgov.dnb.com/webform/pages/CCRSearch.jsp> онлайн сайтынан алууга болот

Долбоор шарттуу белги жана брендинг боюнча, тандалып алынган грант алуучулар менен иштейт

Агросоода долбоору жогоруда көрсөтүлгөн критерийлерге шайкеш келген жаңы уюмдарды же жеке ишкерлерди сунуш-демилге тапшырууга чакырат. Жеке жактарга берилген бардык гранттар материалдык түрдө болот.

# IV БӨЛҮМ. СУНУШ-ДЕМИЛГЕ ЖАНА АНЫ ТАПШЫРУУ БОЮНЧА МААЛЫМАТ

**IVA. ДЕМИЛГЕЧИЛЕР УЧУН КӨРСӨТМӨЛӨР**

Демилгечи, жогоруда сүрөттөлгөн программаны ишке ашыруу үчүн уюмунун күчтүү жактарына шайкеш келген стратегияларды сунушташы керек.

**IVБ. ГРАНТКА СУНУШ-ДЕМИЛГЕ**

Бул эки баскычтуу сунуш-демилге процесси. Биринчи этап - демилгечи концептуалдык документ тапшырышы керек. Концепциянын кагаз формалары (А тиркемеси) төмөндө V тизмектелген баалоо критерийлерине ылайык бааланат. Концептуалдык баскычта баалоо критерийлерине шайкеш келген демилгечилер гана толук гранттык арыз берүүгө чакырылат. Сунуш демилгелер үзгүлтүксүз негизде каралат.

Концептуалдык документти иштеп чыгууда колдонула турган нускамалар жана шаблон А тиркемесинде келтирилген. Демилгечилер техникалык тиркемесин жана бюджетин берилген форматта көрсөтүшөт жана бул тиркемелерде келтирилген көрсөтмөлөрдү аткарышат. **Көңүл буруңуз, Агросоода долбоору демилгечини гранттын эсебинен каржыланган иш -чаранын жалпы суммасына грант алуучунун олуттуу салымын аныктоону талап кылат.**

Бардык гранттык чыгымдар демилгечинин кадимки иштөө практикасынын чегинде жана анын жазуу саясатына жана жол -жоболоруна ылайык келүүгө тийиш. Текшерилген кыйыр нарк ставкасы жок талапкерлер үчүн, бюджет гранттык максатты колдоо менен түздөн -түз байланышы бар административдик жана башкаруучулук чыгымдарды камсыз кылуу үчүн демилгечи көрсөткөн түз чыгымдарды камтышы мүмкүн.

Концептуалдык документке демилгечинини ыйгарым укуктуу өкүлү кол коюшу керек.

**IVC. КЕЛИШИМДИ АЛУУНУН АЛДЫНДА ТОБОКЕЛДИКТИ БААЛОО**

Грант алуу үчүн тандалган бардык уюмдар, Агросоода долбоору тарабынан жүргүзүлүүчү келишимге чейинки тобокелдикти баалоого тийиш, бул уюм АКШнын мамлекеттик каражаттарын иштетүү үчүн зарыл болгон минималдуу башкаруу мүмкүнчүлүктөрүнө ээ экендигин аныктайт.

**IVD. ГРАНТ КАРЖЫЛАБАГАН ЧЫГЫМДАР**

Агросоода долбоорунун гранттык каражаттары төмөнкүлөргө жумшалбайт:

* Курулуш же инфраструктуралык долбоорлорго
* Салтанаттар, кечелер, мааракелер же "көңүл ачуу" чыгымдарга
* USAIDдин эрежелеринде тыюу салынган товарларды сатып алуу, мисалы, айыл чарба товарлары, пестициддер, жер семирткичтер жана «Агросоода» долбоордон алдын ала макулдук алынбаган мурда колдонулуп келген жабдуулар
* Камтылган телекоммуникация жана видеобайкоо жабдуулары же кызматтары - ADS 303.3.35.2 боюнча жана мындан ары АКШ уюмдары үчүн 2 CFR 200.216да жана АКШлык эмес уюмдарга карата колдонулуучу "Кээ бир телекоммуникация жана видеобайкоо кызматтарына же жабдууларына тыюу салуу" стандарттык жобосунда түшүндүрүлгөндөй, Түз жана кыйыр чыгымдарды, чыгымдардын үлүшүн жана программанын кирешесин кошкондо гранттык каражаттар жабык телекоммуникациялык жабдууларды жана шилтеме кылынган жоболордо көрсөтүлгөн компаниялар тарабынан чыгарылган же көрсөтүлүүчү кызматтарды сатып алууга жана колдонууга мүмкүн эмес. "Жабык телекоммуникациялык жабдуулар же кызматтар" аныктамасы шилтеме берилген жоболордо берилген. Белгилей кетсек, 2022 -жылдын 30 -сентябрына чейин жабык интернетти жана телефон байланышын сатып алууга мүмкүндүк берген убактылуу баш тартуу бар.Алкоголдук ичимдиктер жана тамеки буюмдары
* Гранттык сунуш-демилге берилген күнгө чейин жасалган бардык сатып алуулар же аракеттер
* USAIDдин колдонуудагы чектөөлөрү жана булагы / улуту боюнча чектелген же тыюу салынган товарларды же кызматтарды сатып алуу.
* Агросоода долбоору тарабынан аныкталган гранттык максаттарды ишке ашыруу үчүн керексиз сатып алуулар же иш -чаралар.
* Грант алуучуга коюлган жана/же карыздар, туумдар жана айыптар боюнча мурунку милдеттенмелер.Кайрымдуулук фонддорду түзүү.

**IVE. ГРАНТКА СУНУШ-ДЕМИЛГЕНИ ТАПШЫРУУ БОЮНЧА МААЛЫМАТ**

Сунуш-демилге Кыргыз, Орус жана Англис тилдеринде тапшырууга болот жана 10 беттен ашпоого тийиш.

Концептуалдык документтер (анын ичинде бюджет жана кошумча документтер) *электрондук* түрдө ЖГП № 002 шилтөө катарында кайрылып grants@KyrgyzAgroTrade.com дарегине жѳнѳтүү керек. Агросоода концептуалдык документтерди жана сунуш-демилгени 2024 -жылдын 1 -июлуна чейин же бѳлүнгѳн каражат түгөнгөнгө чейин кабыл алат. Кечиккен, талапка жооп бербеген же толук эмес сунуш-демилгелер каралбайт.

Сураныч, бул өтүнүч боюнча бардык суроолорду Агросоода долбоорунун grants@KyrgyzAgroTrade.com*.* электрондук почта аркылуу жөнөтүңүз Агросоода долбоору демилгечилерге сунуш-демилге берүү процессин түшүнүүгө жардам берет жана демилгечинин өтүнүчү боюнча сунуш демилгени иштеп чыгууда коучингди камсыздай алат.

# V БӨЛҮМ. СУНУШ- ДЕМИЛГЕНИ БААЛОО КРИТЕРИЙЛЕРИ

Жогоруда айтылгандай, сунуш демилгелер эки баскычтуу баалоо процессинде бааланат:

* Демилгечилер үчүн биринчи кадам - концептуалдык документ тапшыруу.
* Эгерде концептуалдык документ кабыл алынса, сизден кененирээк арыз берүү талап кылынат.

Бардык концепциялар жана сунуш-демилгелер Агросоода долбоорунун техникалык адистеринен турган ички комитет тарабынан каралат жана алардын сунуштары чоң топ тарабынан текшерилет. Концепциялар жана сунуш-демилгелер төмөндөгү критерийлер боюнча бааланат.

 • Демилгечи квалификациялык талаптарга жооп береби?

* Документте сүнушталган иш-чара Агросоода долбоорунун максаттарына шайкеш келеби?
* Агросоода долбоору сунуш кылынган иш-чарага катышуунун натыйжасында үчүнчү жактардын (жеке же мамлекеттик сектордун) ресурстарын жана салымдарын пайдаланууга мүмкүнчүлүгү барбы?
* Сунуш кылынган иш-чара USAIDдин, Агросоода долбоорунун, жеке сектордун жана кыргыз өкмөтүнүн жалпы максаттарына өбөлгө түзгөн инновациялык көп тараптуу өнөктөштүккө өбөлгө түзөбү?
* Суралган каржылоо потенциалдуу долбоорго/инвестициянын кирешелүүлүгүнө туура келеби?
* Продукция, кызмат же иш-чара туруктуубу?

Концепциялары тандалып алынган демилгечилердин толук сунуш-демилгелерин баалоо үчүн конкреттүү критерийлер колдонулат. Толук сунуш-демилгелер төмөнкү таблицада көрсөтүлгөн упай критерийлерине ылайык жүргүзүлөт.

|  |  |
| --- | --- |
| **Шайкеш келген категорияны баалоо** | **Рейтинг (Упай)** |
| Сунуш- демилгенин чыгармачылыгы, ишке жѳндѳмдүлүгү жана колдонулган техникалык усулдар | 10 |
| Күтүлгѳн таасир жана инвестициянын кайтарылышы | 20 |
| Туруктуулук / Финансылык кѳз карандысыздык  | 20 |
| Чыгымдардын / бюджеттин сарамжалдуулугу жана эффективдүүлүгү | 20 |
| Инклюзивдүү ѳнүгүүнү кѳргѳзүү - сунушталган иш аялдарды/жаштарды/маргиналдык топторду камтыйт - сунуш демилгенин ээси аялдар/жаштар же аялдарга/жаштарга таандык | 10 |
| Экспорт потенциалы, айрыкча Фергана өрөөнүнө экспорттоо | 20 |
| **Жалпы рейтинг (100 упайдан)** | **100** |

Шайкештикти баалоо критерийлеринин элементтери төмөндө кененирээк баяндалган.

A. *Концепциянын жана колдонулган техникалык усулдардын иш жүзүнѳ ашыруу мүмк**үнчүлүгү жана чыгармачылыгы* Сунуш кылынган методологияга, инновацияга, эффективдүүлүккө, ыкмалардын ар түрдүүлүгүнө, айкындуулукка жана долбоордун максаттарына жетүү үчүн иш планына карата концепциянын сапаты жана ишке ашырылышы. Концепцияны иштеп чыгууда чыгармачылык жана уникалдуулук. Концепциянын тиешелүү тармактын стратегиялык өнүгүү максаттарына жана / же программалык максаттарга шайкештиги. **10 упай**

B. *Күтүлгѳн таасир жана инвестициянын кайтарылышы.* Сунуш кылынган иш-чара канчалык деңгээлде максаттуу фирмаларга / бенефициарларга / тармактарга оң таасирин тийгизет жана жаңылануунун жана сунушталган кызматтардын сапатын жогорулатуунун жолу катары максаттуу фирмаларга / бенефициарларга / тармактарга түздөн-түз пайда алып келет. Баалоо бир жумушка чыгымдын эсептөөсүнө, иш-аракеттердин бюджетинин болжолдуу сатууга карата катышына (суралган долларга сатуу) жана күтүлгөн таасирди баалоо боюнча ушул сыяктуу иш-чараларга негизделет. **20 упай**

C. *Туруктуулук / Финансылык кѳз карандысыздык*  Иш-чара бенефициарлардын потенциалын көтөрүүгө жана чыңдоого канчалык деңгээлде өбөлгө түзөт жана иш туруктуу болобу же максаттуу фирмалардын / бенефициарлардын / тармактардын туруктуу болушуна өбөлгө болобу. Сунуш кылынган иш-чаранын канчалык деңгээлде кайталанышы мүмкүн жана аны ийгиликтүү жана кеңейтүү мүмкүн. **20 упай**

E. *Чыгымдардын / бюджеттин сарамжалдуулугу жана эффективдүүлүгү.* Ресурстарды туура пайдаланууну чагылдырган, так жана негиздүү бюджетти түзүү деңгээли. Бюджетке талапкерге берилгендигин билдирип, максаттуу фирмалардын / бенефициарлардын /тармактардын жана үчүнчү жактардын - накталай же натуралай - төгүмдөрүн камтыйт. **20 упай**

F. *Инклюзивдүү ѳнүгүүнү кѳргѳзүү (**30 упай)*. Сунуш кылынган иш-чара гендердик компонентти камтый тургандыгы же бенефициарлар катарында аялдарга болгон бекем милдеттенмени билдирет ЖЕ сунушталган иш-чара лесбиянка, гей, бисексуал, трансгендер жана интерсекс (ЛГБТИ), майыптар (ДМЧА), этникалык азчылыктардын экономикалык мүмкүнчүлүктөрүнө жана башка аялуу адамдарга таасир этет.**10 упай**

E. *Фергана өрөөнүнө экспорттоо мүмкүнчүлүгү.* Сунуш кылынган продукция Фергана өрөөнүнүн суроо -талаптарын канааттандыруу даражасы. **20 упай**.

Мындан тышкары, Агросоода долбоору 22 CFR 216 талаптарына ылайык айлана-чөйрөнүн коопсуздугун жана иштеп чыгууда жана аткарууда шайкештикти камсыз кылат.

# VI БӨЛҮМ. ГРАНТ ЖАНА АНЫ АДМИНИСТРАЦИЯ КЫЛУУ БОЮНЧА МААЛЫМАТ

Гранттар боюнча сүйлөшүүлөрдү жүргүзүүгө болот, сом же АКШ долларында көрсөтүлөт; бардык гранттар сом менен каржыланат жана берилет.

Гранттын эсебинен каржыланган бардык чыгымдар ылайыктуулукка, жеткиликтүүлүккө жана негиздүүлүк критерийлерине жооп бериши керек. Гранттык сунуш-демилгеге IV бөлүмдө баяндалган деталдуу жана реалдуу бюджет тиркелиши керек.

Бул гранттык программанын жарыяланышы жана сунуш-демилгелерди иштеп чыгууга көмөктөшүү гранттарды берүү же Агросоода долбоорунун милдеттенмелери дегенди билдирбейт, ошондой эле Агросоода долбоору сунуш-демилгени даярдоодо жана берүүдө кеткен чыгымдарды төлөп берүүгө милдеттендирбейт. Мындан тышкары, долбоор келип түшкөн бардык сунуш-демилгелерди кабыл алуу же четке кагуу укугун өзүнө калтырат жана демилгечиден кошумча түшүндүрмөлөрдү талап кылууга укуктуу. Демилгечилерге алардын сунуш-демилгелери боюнча кабыл алынган чечим жөнүндө жооп жазуу жүзүндө билдирилет.

Тиркеме A:

ГРАНТТЫК СУНУШ-ДЕМИЛГЕ ФОРМАСЫ ЖАНА КӨРСӨТМӨЛӨР

**A.1. Максаты**

Сунуш-демилге формасы демилгечи жана анын сунуштары жөнүндө негизги маалыматтарды чогултуу үчүн иштелип чыккан. Бул формат демилгечиге «Агросоода» долбоорунун APS-2021-002 сунуш-демилгенин көрсөтмөлөрунө ылайык жооп иретинде берилиши керек.

**A.2. Гранттык Сунуш Демилгенин Формасы**

**USAID АГРОСООДА ДОЛБООРУ**

**КОНЦЕПЦИЯ**

|  |  |
| --- | --- |
| **Сунушталган гранттык иш-чаранын аталышы:***(Иш-чаранын аталышы гранттык иш-чаранын максатына шайкеш келиши керек)* |  |
| **Демилгечи боюнча маалымат** | Демилгечинин Аты-жөнү |  |
| Жынысы | [ ]  Эркек [ ]  Аял |
| Жаш курагы | [ ]  29дан жогору [ ]  Жашы 15- 29  |
| **Каражат чогултуу боюнча маалымат:** | Сиз сунушталган иш чараны каржылоо үчүн банктардан кредит сурадыңыз беле? | [ ] Ооба, Мен/биз кайрылдык; [ ] Жок, Мен/биз эч качан кайрылган эмеспиз |
| Ооба болсо, анда грантка кайрылууңуздун себеби |  |
| Эгерде Жок болсо, кайрылбагандыгыңыздын же насыя албагандыгыңыздын себептери |  |
| **Байланыш маалымат:** | **Байланыш адамы:***(Аты жѳнү жана ээлеген кызмат орду)* |  |
| **Дареги:** *(Батир/үй №., шаар/айыл,**аймак, регион)* |  |
| **Электрондук почта:** |  |
| **Уюлдук телефон:** |  |

|  |
| --- |
| **Сунушталган иш-чаранын сыпаттамасы:** *(Сунушталган иш-чараңыз биздин максаттарга жооп бере тургандыгын оңой аныктоого боло тургандай кылып жазыңыз. Эмне кылууну сунуштап жатканыңызды баяндап бериңиз? Сунушталган иш-чара кайда жайгашат/ жүзөгө ашырылат? Бул ишти баштоого канча убакыт талап кылынат?)* |
|  |

|  |
| --- |
| **Күтүлүүчү натыйжалар:** *(Биз өндүрүлгөн, сатылган же экспорттолгон айыл чарба продукцияларынын санын көбөйтүүгө багытталган иш-чараларды колдоого кызыкдарбыз. Ошондой эле, аялдар жана жаштар үчүн көп жумуш орундарын түзүүгө кызыкдарбыз. Кыргыз Республикасынан Өзбекстанга экспорттун көлөмүн көбөйтөбүз деп ишенебиз. Ушул чөйрөлөрдө сиздин иш-чараңыздан күтө турган конкреттүү натыйжалар жөнүндө жазыңыз. Бизге пайдалуу болгон сандык көрсөткүчтөрдү көрсөтүңүз, мисалы, көлөм, сатыктар ж.б.)* |
|  |

|  |
| --- |
| **Бенефициарлар:** *(Сунушталган иш-чарадан канча аял, эркек, жаштар жана үй-бүлөлөр пайда ала тургандыгын көрсөтүңүз? Алар гранттан кандай пайда алышат?)* |
|  |

|  |
| --- |
| **Иш-чаранын болжолдуу бюджети:** |
| **Заттардын тизмеси** | **Жалпы сумма сом менен** | **USAIDден суралган каражаттар (сом менен):***(Сумманы жана грант эмнеге керек экендигин жазыңыз)* | **Демилгечинин салымы (сом менен):** *(Сумманы жана эмнеге инвестиция салып жатканыңызды жазыңыз)* | **Башка ресурстар, эгер бар болсо (сом менен):** *(Сумманы жана үчүнчү жак эмнеге инвестиция кылып жаткандыгын көрсөтүңүз)* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| *Зарылчылыкка жараша саптарды кошуңуз* |  |  |  |  |

**ДОЛБООРДО КОЛДОНУУ ҮЧҮН ГАНА**

Концепциянын катталган номери №.: \_\_\_\_\_\_\_\_\_\_\_\_\_ Кабыл алынган күн: \_\_\_\_\_\_\_\_\_\_\_\_\_\_\_\_\_\_

Кол коюучу төмөнкүлөрдү ырастайт: (а) потенциалдуу грант алуучу *Концепция* кабыл алынгандыгы жөнүндө расмий дүмүрчөк алган, (б) бул дүмүрчөктүн көчүрмөсү берилген, (с) каттоо номери берилген жана (г) сунуш демилгенин делосу ачылды. Мындан тышкары, потенциалдуу грант алуучуга тандоо жана баалоо процесси жана анын долбоор боюнча негизги байланыш адамы жөнүндө маалымат берилди.

Грант-менеджердин, аты-жөну: